ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-195285/6-2019

Обреновац, 15.04.2019

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0806/2018(2684/2018), за набавку: Сервисирање клима уређаја у сплит изведби у погону и уређаја климатизације узорака димних гасова у погону - ТЕНТ , на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Сходно члану 63. став 2. Закона о јавним набавкама, у имеи за рачун заинтересованог лицапривредно друштво „TENDERI DOO KRAGUJEVAC“, захтева додатне информације и појашњења и указује наручиоцу на уочене недостатке и неправилности у конкурсној документацији у поступку јавне набавке услуга: ЈН 3000/0806/2018 (2684/2018) , према следећем:

Наручилац је у Конкурсној документацији у делу додатни услови на страни 24 од 93, између остало прописао пословни капацитет за све три партије**, да понуђач** **„има уведен систем управљања квалитетом у складу са стандардима : ИСО 14001 «,** што доказује „**фотокопија сертификата**.“

**Указујемо наручиоцу да овако прописан додатни услов пословног капацитета дискриминише све понуђаче који нису увели ИСО 14001, а успешни су, предметне услуге на тржишту пружају у свему у складу са понудом и уговором поштујући потребе наручиоца ( асортиман, рокове, квалитет, гарантни период…), поштујући важеће прописе, самим тим и Закон о заштити животне средине, а то потврђују изјавом из члана 75. став 2 ЗЈН коју је наручилац прописао у Конкурсној документацији, а понуђач је потписује оверава и доставља у понуди. Како је наведени услов дискриминаторски предлажемо брисање истог, јер је већа конкуренција у интересу самог наручиоца.**

Имајући у виду предмет јавне набавке – услуге сервисирања клима уређаја у сплит изведби у погону и уређаја климатизације, захтевани додатни услови пословног капацитета **да понуђач има уведен систем управљања квалитетом у складу са захтевима стандарда: ИСО 14001,** дискриминише понуђаче и није у логичкој вези са предметом јавне набавке, нити се захтевани стандард односи на систем управљања квалитетом.

Захтев наручиоца, **да понуђач располаже пословним капацитетом ако има уведен систем управљања квалитетом у складу са захтевима стандарда ИСО 14001** је сувишан и без правног основа, не односи се на управљање квалитетом како је прописао наручилац , већ се конкретно односи на управљање заштитом животне средине.

Наиме, стандард ИСО 14001 - дефинише захтеве  и описује како успоставити ефикасан систем менаџмента заштитом животне средине.

Захтевани стандард ИСО 14001 дефинише захтеве за управљање заштитом животне средине и управљачки је алат који омогућава организацију било које величине да идентификује и контролише утицај својих активности, производа и услуга на животну средину, побољшава однос према животној средини, имплементира системски приступ којим ће постизати циљеве који се односе на заштиту животне средине. Дакле, наведено несумњиво потврђује да захтевани стандард нема никакве логичке везе са предметом јавне набавке већ се односи на понуђача и његову организацију, нити на било који начин обезбеђује наручиоцу да изабере понуду понуђача који сходно својим пословним капацитетима може успешно реализовати додељени уговор – предмет јавне набавке. Захтев да систем буде уведен не значи истовремено и да ће бити примењен од стране привредног субјекта.

У Републици Србији не постоји норматив који прописује обавезу да правна лица која се баве пружањем услуга морају имати уведен систем управљања квалитетом у складу са захтеваним стандардом ИСО 14001, а који се односи на систем управљања заштитом животне средине.

Конкретно, Чланом 44. Закона о заштити животне средине прописано је „Правна лица, предузетници и организације **могу сертификовати свој систем управљања заштитом животне средине у складу са стандардом СРПС ИСО 14001”.** Имајући у виду одредбе Закона о заштити животне средине може се утврдити да у Републици Србији, **привредни субјекти нису у обавези да сертификују систем управљања заштитом животне средине у складу са стандардом СРПС ИСО 14001, али су обавези да поштују одредбе Закона о заштити животне средине.**

Важна је и чињеница, да је **Законом о јавним набавкама чланом 75 став 2 прописано** „ **Наручилац је дужан да од понуђача** или кандидата **захтева да при састављању својих понуда изричито наведу да су поштовали обавезе које произлазе из важећих прописа о** заштити на раду, запошљавању и условима рада, **заштити животне средине**, као и да немају забрану обављања делатности која је на снази у време подношења понуде.“

У том смислу, наручилац је у предметном поступку јавне набавке у конкурсној документацији прописао Образац бр 4. Изјаву у складу са чланом 75. Ставом 2. ЗЈН којим **понуђач под пуном кривичном и материјалном одговорношћу** **изјављује да је поштовао обавезе које произлазе из важећих прописа о** заштити на раду, запошљавању и условима рада**, заштити животне средине** и да нема забрану обављања делатности која је на снази у време подношења понуде. Наведено доказује да је сувишно да наручилац на терет понуђачима ставља и сертификацију, која није обавезна нити је у вези са предметом јавне набавке нити је од значаја за реализацију јавне набавке, већ је само у сврси ограничавања конкуренције и **дискриминације понуђача који нису увели систем управљања заштитом животне средине у складу са стандардом СРПС ИСО 14001, а који изјавом коју је прописао наручилац у конкурсној документацији потврђују да су при састављању понуде поштовали обавезе које произлазе из важећих прописа поред осталог и обавезе о заштити животне средине.**

 Сви понуђачи, као привредни субјекти, дужни су у свом пословању да поштују одредбе Закон о заштити животне средине и за непоштовање сносе санкције предвиђене овим законом, без обзира да ли су увели захтевани сертификат или не, па захтевани сертификат који није обавезујући не може утицати на реализацију јавне набавке нити може утицати на квалитет извршених услуга.

Чланом 17. Закона о стандардизацији прописано је да је примена српских стандарда добровољна. Чланом 15. Закона о акредитацији прописано је да сертификат издаје на одређено време у складу са правилима акредитације. Како се сертификат издаје на одређено време понуђач који има сертификате у тренутку подношења понуда, исти не мора да поседује и у тренутку реализације уговора што доказује да сертификати нису показатељ компетентности понуђача да реализује јавну набавку.

Чланом 10. ЗЈН прописано је„Наручилац је дужан да у поступку јавне набавке омогући што је могуће већу конкуренцију.

Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума“.

Чланом 12. ЗЈН прописано је „Наручилац је дужан да у свим фазама поступка јавне набавке обезбеди једнак положај свим понуђачима. Наручилац не може да одређује услове који би значили националну, територијалну, предметну или личну дискриминацију међу понуђачима, нити дискриминацију која би произлазила из класификације делатности коју обавља понуђач“.

Чланом 76. Ставом 2. ЗЈН прописано је да наручилац додатне услове увек одређује имајући у виду предмет јавне набавке, док је чланом 76. Ставом 6. ЗЈН прописао **«**Наручилац одређује услове за учешће у поступку јавне набавке тако да ти услови не дискриминишу понуђаче и да су у логичкој вези са предетом јавне набавке**».**

Из цитираних законских одредби произилази да се оправданост сваког конкретног услова, условљава његовом везом са предметом конкретне набавке, који условљава и потребу за њим. Имајући у виду предмет јавне набавке пружање услуга, може се утврдити да захтевани стандард није у логичкој вези са предметом јавне набавке. Услов ограничава конкуренцију, јер понуђачи који нису увели захтевани сертификат ИСО 14001, не могу да учествује у предметном поступку јавне набавке, а сходно својим техничким, пословним и кадровским капацитетима могу да успешно реализује јавну набавку- пруже услугу у складу са захтевима из конкурсне документације. То што систем управљања у складу са захтеваним сертификатом није уведен код понуђача, не може утицати на успешну реализацију предмета јавне набавке – пружање услуга у складу са уговором. Такође **није гаранција** да понуђач који поседује захтеване сертификате може да реализује предметну јавну набавку успешније од других.

Како набавку може да реализује и понуђачи који нису увели ИСО 14001, а који поштују одредбе Закона о заштите животне средине, то потврђује да прописани услов дискриминише понуђаче, ограничава конкуренцију и предност даје мањем броју понуђача који су увели ИСО 14001, са шансом да понуде вишу цену на штету наручиоца, а то не значи гаранцију да ће добити квалитетнију услугу.

**Молимо наручиоца да, имајући у виду све наведено, захтевани додатни услов пословног капацитета за све три партије - да понуђач „има уведен систем управљања квалитетом у складу са стандардима : ИСО 14001 «, што доказује „фотокопија сертификата.“, избрише из конкурсне документације и тиме елиминише дискриминацију понуђача који нису увели ИСО 14001, а у складу са начелом једнакости понуђача у циљу обезбеђења веће конкуренције .**

Напомињемо да овим захтевом за додатним информацијама и појашњењима конкурсне документације указујемо наручиоцу на недостатке и неправилности у конкурсној документацији. Ако наручилац не измени конкурсну документацију сходно овом захтеву, бићемо принуђени да своја права остваримо у поступку заштите права и оспоравамо законитост конкурсне документације.

***Молимо наручиоца да сходно члану 20. ЗЈН потврди пријем овог Захтева, на исти начин на који је извршена достава овог поднеска и да одговор на затев сходно члану 63. ЗЈН у законом предвиђеном року објави на Порталу јавних набавки******.***

**ОДГОВОР 1:**

Нaручилaц je у КД прeдмeтнe jaвнe нaбaвкe кao jeдaн oд дoдaтних услoвa зa учeшћe у пoступку jaвних нaбaвки, трaжиo дa Пoнуђaч имa увeдeнe систeм упрaвљaњa квaлитeтoм у склaду сa зaхтeвoм стaндaрдa ИСO 14001.

Пoднoсилaц „Зaхтeвa зa дoдaтним инфoрмaциjaмa и пojaшњeњимa кoнкурснe дoкумeнтaциje у вeзи сa припрeмaњeм пoнудe“, испрaвнo je кoнстaтoвao дa сe пoмeнути стaндaрд нe oднoси нa систeм упрaвљaњa квaлитeтoм, вeћ нa систeм мeнaџмeнтa зaштитoм живoтнe срeдинe. Нaмeрa нaручиoцa je и билa дa Пoнуђaч пoсeдуje нaвeдeни **сeртификaт ИСO 14001**, oднoснo дa имa увeдeн **систeм мeнaџмeнтa зaштитoм живoтнe срeдинe**.

С oбзирoм дa урeђajи кojи трeбa дa сe сeрвисирajу пo oвoj JН **кao рaдну мaтeриjу кoристe супстaнцe кoje нeгaтинo утичу нa живoтну срeдину**, Нaручилaц смaтрa дa je нeoпхoднo дa прeдузмe свe aктвинoсти и мeрe у свojoj нaдлeжнoсти, кaкo би oбeзбeдиo бeзбeднo ( сa aспeктa живoтнe срeдинe) oбaвљaњa плaнирaних aктивнoсти пo oвoj JН,  тoкoм кojих мoжe, у случajу нeстручнoг и нeпaжљивoг oбaвљaњa сeрвисa, дa дoђe дo зaгaђeњa oкoлинe. У вeзи сa тим je и зaхтeвaни пoслoвни кaпaцитeт кoмe ниje циљ смaњeњe кoнкурeнциje, вeћ дoбиjaњe кoмпeтeнтнoг  и oдгoвoрнoг извoђaчa.

Одредба члана 75 став 2 је уопштена и односи се на обавезу да је понуђач пре подношења понуде поштовао наведене прописе и из исте не произилази да је понуђач у обавези да поседује и примењује ИСО 14001.

ИСО 14001 је потребан само за партију 1 и у том делу ће наручилац извршити измену КД.

**ПИТAЊE 2:**

Наручилац је предметну јавну набавку поделио у три партије и то:

Партија 1. Сервисирање клима уређаја у сплит изведби у погону и уређаја климатизације узорака димних гасова у погону - ТЕНТ А:

Партија 2. Сервисирање клима уређаја у сплит изведби у погону и уређаја климатизације узорака димних гасова у погону - ТЕНТ Б:

Партија 3. Сервис индустријских клима система - ТЕК

Увидом у Модел уговора прописан у конкурсној документацији на страни 80-85 може се утврдити да је наручилац прописао само један модел уговора који би се потписивао за све три партије. Прописивањем само једног модела уговора за све три партије уместо три модела уговора за сваку партију посебан, наручилац је фактички изоставио могућност да различите партије предметне јавне набавке добију различити понуђачи. Логично је и у складу са праксом у јавним набавкама да наручиоци конкурсном документацијом пропишу онолико модела уговора колико има и партија у предметном поступку јавне набавке. Да је наручилац онемогућио да различите партије добију различити понуђачи може се утврдити и из члана 2 модела уговора. Увидом у члан 2 модела уговора може се утврдити да је у ставу 1 наручилац прописао да је уписује цена за све три партије, а у ставу 2 уписује цена за све три партије заједно. Онемогућавањем различитим понуђачима да добију различите партије у предметном поступку јавне набавке наручилац је ограничио конкуренцију и самим тим поступио супротно начелу из члана 10 Закона о јавним набавкама.

**Због свега наведеног молимо наручиоца да појасни да ли је један понуђач у обавези да понуди све три партије да бисте закључили један уговор или да наручилац исправи наведени пропуст при састављању конкурсне документације и да у истој пропише три модела уговора, за сваку партију посебан.**

**ОДГОВОР 2:**

Наручилац није у обавези да у конкурсној документацији пропише три модела уговора, односно модел уговора за сваку партију понаособ. У предметном моделу уговора битни елементи су јасно разграничени по партијама.

Нејсно је шта је потенцијалном понуђачу спорно у члану 2 став 1 и 2 модела уговора када је јасно наведено:

Цена Услуге из члана 1. овог Уговора ЗА ПАРТИЈУ 1 износи \_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_) RSD, без пореза на додату вредност

Цена Услуге из члана 1. овог Уговора ЗА ПАРТИЈУ 2 износи \_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_) RSD, без пореза на додату вредност

Цена Услуге из члана 1. овог Уговора ЗА ПАРТИЈУ 3 износи \_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_) RSD, без пореза на додату вредност

Цена Услуге из члана 1. овог Уговора износи \_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_) RSD, без пореза на додату вредност

Дакле у ставу један је наведено да понуђач попуни износ за партије које нуди, а у ставу 2 да сабере износе партија које нуди и упише укупну цену.

Напомињемо да није обавезно попунити модел уговора, већ пожељно.

Уговори ће се закључити за сваку партију посебно, без обзира да ли се за све три партије закључују са истим понуђачем или су у питању различити понуђачи.

Дакле понуђач НИЈЕ у обавези да понуду поднесе за све три партије, што је и наведено у тачки 6.7 Упутства понуђачима како да сачине понуду.

**ПИТAЊE 3:**

Наручилац је конкурсном документацијом у делу ДОДАТНИ УСЛОВИ прописао да се пословни, кадровски и технички капацитет доказује:

„(за све три партије)“

Из наведеног „(за све три партије)“ нејасно је да ли се тражени додатни услови доказују у захтеваном обиму и асортиману без обзира да ли понуђач подноси понуду за једну; две или све три партије.

У случају кадровског капацитета да ли је довољно да понуђач располаже са пет тражених запослених у случају да учествује за све три партије или само за једну партију?

У случају техничког капацитета, да ли се тражени услов испуњава са располагањем по једног од тражених уређаја(-Минимум један уређај за мерење брзине, температуре и влажности ваздуха; Минимум један уређај за мерење радних параметара фреона; Минимум један уређај за мерење броја обртаја мотора; Минимум једна термална камера) без обзира да ли понуду подноси за све три партије или само за једну или две партије?

**ОДГОВОР 3:**

Додатни услови се доказују у захтеваном обиму без обзира да ли понуђач учествује за једну партију, две или све три ЗА ПОСЛОВНИ И ТЕХНИЧКИ КАПАЦИТЕТ, док је за кадровски неопходно да за сваку партију за коју конкурише поседује тражени капацитет.

**ПИТAЊE 4:**

Молимо наручиоца да прецизира начин доказивања тражених додатних услова.

На страни 27 од 93 конкурсне документације под тачком 4 КРИТЕРИЈУМИ ЗА ДОДЕЛУ УГОВОРА, прописана је примена критеријума „Најнижа понуђена цена“ Појасните :

1.Да ли се избор најповољније понуде врши за сваку партију применом прописаног критеријума?

2.Ако се вреднују понуде за сваку партију:

- Да ли се за партију 1 вреднује цена приказана у обрасцу понуде страна 48 од 93 Конкурсне документације као укупна цена динара без ПДВ-а која је исказана и у Обрасцу структуре цена за партију 1 као збир колоне 7 (позиције 1 до 30) I Укупна понуђена цена без ПДВ-а, страна 56 од 93 Конкурсне документације?

-Да ли се за партију 2 вреднује цена приказана у обрасцу понуде страна 50 од 93 Конкурсне документације као укупна цена динара без ПДВ-а која је исказана и у Обрасцу структуре цена за партију 2 као збир колоне 7 (позиције 1 до 16) I Укупна понуђена цена без ПДВ-а, страна 59 од 93 Конкурсне документације?

-Да ли се за партију 3 вреднује цена приказана у обрасцу понуде страна 52 од 93 Конкурсне документације као укупна цена динара без ПДВ-а која је исказана и у Обрасцу структуре цена за партију 3 као збир колоне 7 (позиције 1 до 27) I Укупна понуђена цена без ПДВ-а, страна 64 од 93 Конкурсне документације?

Напомињемо да нашем клијенту није циљ подношење захтева за заштиту права на садржину конкурсне документације, а тиме и оптерећења за наручиоца новим трошковима по овом основу, захтевамо да, због свих наведених чињеница, појасните наведене делове из конкурсне документације.

Молимо наручиоца да сходно члану 20. ЗЈН потврди пријем овог Захтева, на исти начин на који је извршена достава овог поднеска и да одговори на захтев сходно члану 63. ЗЈН у законом предвиђеном року објави на Порталу јавних набавки.

**ОДГОВОР 4:**

Да, критеријум за доделу уговора је најнижа понуђана цена за сваку партију понаособ.

За партију 1 се вреднује укупна цена која је наведена у обрасцу понуде и обрасцу структуре цене ( збир ставки од 1 до 30 обрасца структуре цене).

За партију 2 се вреднује укупна цена која је наведена у обрасцу понуде и обрасцу структуре цене ( збир ставки од 1 до 16 обрасца структуре цене).

За партију 3 се вреднује укупна цена која је наведена у обрасцу понуде и обрасцу структуре цене ( збир ставки од 1 до 27 обрасца структуре цене).

Kомисија ће у складу са наведеним појашњењима израдити измене и допуне Конкурсне документације и исте објавити на Порталу јавних набавки и интернет страници Наручиоца.